Lega go le bjalo, mafelong a mangwe dikgoro tša tsheko tša Bulgaria le bahlankedi ba mmušo bao ba se nago kgethollo ba ile ba thekga taba ya gore go be le tokologo ya bodumedi. Ka di-2 tša June 2016, bahlankedi ba bararo ba mmušo ba ile ba ya go sehlopha sa Dihlatse tša Jehofa seo se bego se nea bohlatse se diriša teroli motsengmošate wa Sofia. Bahlankedi bao ba ile ba laela Dihlatse tšeo gore di ba bontšhe bohlatse bja gore di dumeletšwe go dira modiro wa tšona. Ka morago ga go boledišana ka taba yeo, bahlankedi ba mmušo ba ile ba kgonthišetša Dihlatse tšeo gore Molaotheo wa naga ya Bulgaria o di dumelela go tšwela pele ka modiro wa tšona. Toropong ya bobedi ka bogolo kua Bulgaria e lego Plovdiv, lekgotla la toropo le ile la gana ge sehlopha sa dipolotiki se be se leka go fetoša molao wa mabapi le khutšo le tšhireletšego setšhabeng e le gore se tle se kgone go thibela mediro ya bodumedi bja Dihlatse tša Jehofa.